ΣΤΡΑΤΗΓΙΚΗ ΑΝΑΠΤΥΞΗΣ ΚΟΙΝΟΥ ΓΙΑ ΤΟ ΔΗΜΟΤΙΚΟ ΘΕΑΤΡΟ ΠΕΙΡΑΙΑ
1. ΠΕΡΙΓΡΑΦΗ ΤΟΥ ΟΡΓΑΝΙΣΜΟΥ

Το Δημοτικό Θέατρο Πειραιά από το 2008 αποτελεί ανάδειξη ενός σπουδαίου νεοκλασικού μνημείου.  Το έργο της αποκατάστασης ολοκληρώθηκε με τις στατικές επεμβάσεις για την βελτίωση του φέροντος οργανισμού, την ανάδειξη, ανακαίνιση και συντήρηση του εσωτερικού διακόσμου, τον εκσυγχρονισμό και εξοπλισμό της νέας σκηνής, τον ανασχεδιασμό του φουαγιέ και των κυλικείων και βέβαια τον πλήρη κλιματισμό όλων των χώρων.

Σήμερα, το Δημοτικό Θέατρο Πειραιά, έχει αποκτήσει μια εξαιρετική σκηνή, απόλυτα λειτουργική, ιδιαίτερου ύφους. Θα μπορούσε να πει κανείς ότι είναι η μοναδική στην Ελλάδα και μια από τις ελάχιστες στην Ευρώπη, όπου διασώζονται – σε μεγάλο βαθμό – οι μηχανισμοί του θεάτρου μπαρόκ. Έχει  αποκαλυφθεί πλήρως ο πλούσιος διάκοσμός του κι αναδείχθηκαν τα εξαιρετικά σχέδια του Ιωάννη Λαζαρίμου.  Εντυπωσιακά είναι τα είκοσι τρία επιβλητικά θεωρεία του και βέβαια ο χώρος πάνω από τον θόλο της κεντρικής αίθουσας.

Πρόκειται εντέλει για ένα σύγχρονο θέατρο,  ικανό να φιλοξενήσει θεατρικές και μουσικές παραστάσεις υψηλών προδιαγραφών αλλά και παράλληλες δράσεις, παίζοντας σημαντικό ρόλο στην πολιτιστική ζωή της πόλης, συνδέοντας την Αθήνα με το πρώτο λιμάνι της χώρας αλλά και τον Πειραιά με τα λιμάνια της Μεσογείου.

ΑΝΑΛΥΣΗ ΚΟΙΝΟΥ ΚΑΙ ΣΤΟΧΟΘΕΣΙΑ

Με βάση πρόσφατες αναλύσεις κοινού, η διαστρωμάτωση που προκύπτει έχει την εξής ενδεικτική μορφή.

- Πειραιώτες όλων των ηλικιών - αποτελεί το λεγόμενο προνομιακό κοινό, με την έννοια της μόνιμης συμμετοχής στις εκδηλώσεις, παραστάσεις κοκ του ΔΘΠ

- Κάτοικοι Αττικής και νήσων - είναι το δευτερεύον κοινό, δηλαδή άνθρωποι με πολιτιστικά ενδιαφέροντα οι οποίοι δοθείσης της ευκαιρίας θα επισκεφθούν τον Πειραιά για να παρακολουθήσουν μια παράσταση του ενδιαφέροντός τους

- Τουρίστες κρουαζιέρας, οι οποίοι θα συμμετάσχουν κυρίως σε δράσεις ημερήσιες, πχ καμπάνιες ευαισθητοποίησης, κοκ.

Ο οργανισμός του ΔΘΠ, στην τρέχουσα στοχοθεσία του περιλαμβάνει τον άξονα της τουριστικής στρατηγικής του Δήμου Πειραιά η οποία αφορά την αξιοποίηση του δήμου ως προορισμού της κατηγορίας city break. Βάσει αυτής της προσέγγισης, η στοχοθεσία τοποθετείται σε ένα τμήμα του κοινού το οποίο διανύει ένα ολιγοήμερο διάστημα στην περιοχή της Αττικής, προκειμένου να γνωρίσει την ιστορική Αθήνα έως ότου μεταβεί μέσω του λιμανιού του Πειραιά στα νησιά του Αιγαίου και του Αργοσαρωνικού. Η στόχευση έγκαιται στο να προσελκυσθεί το νεανικό τουριστικό κοινό το οποίο προορίζεται για τα νησιά, να καταναλώσει περισσότερο πολιτιστικό χρόνο στον Πειραιά, είτε κατά την αναχώρηση, είτε κατά την επιστροφή. Η επιλογή αυτή του κοινού οδηγεί σε συγκεκριμένες επιλογές ρεπερτορίου εκδηλώσεων, συγκεκριμένο προγραμματισμό και συγκεκριμλενη επικοινωνιακή προσέγγιση. Μέσα από την επιλογή αυτή ως του κύριου στοχευόμενου κοινού, αναγνωρίζονται και δευτερεύουσες κατηγορίες κοινού όπως νέοι ηλικίας 18-25 από τον ελλαδικό χώρο οι οποίοι δεν θα είχαν αντίρρηση να γνωρίσουν παραγωγές σύγχρονες, νεανικού ύφους και ξενόγλωσσες. 

3. ΔΙΑΜΟΡΦΩΣΗ ΣΤΡΑΤΗΓΙΚΗΣ ΑΝΑΠΤΥΞΗΣ ΚΟΙΝΟΥ

Η Ανάπτυξη Κοινού (Audience Development) και το Μάρκετινγκ Κοινού (Audience Marketing) είναι δύο έννοιες που αλληλοεπικαλύπτονται, αλλά διαφέρουν σημαντικά στον χρονικό ορίζοντα και στον πρωταρχικό τους στόχο. Το Μάρκετινγκ είναι συνήθως μια βραχυπρόθεσμη, συναλλακτική διαδικασία με επίκεντρο την πώληση ή την προσέλκυση, ενώ η Ανάπτυξη είναι μια μακροπρόθεσμη, ολιστική στρατηγική που εστιάζει στο χτίσιμο πιστών κοινοτήτων και στην αφοσίωση.
Η πολιτική διάσταση της ανάπτυξης κοινού μας παραπέμπει στη στρατηγική πολιτισμικής δημοκρατίας και κοινωνικής συνοχής, αφού οι κύριοι στόχοι είναι η προσέλκυση, συμμετοχή και διατήρηση του κοινού. Βασικός πυλώνας είναι η κατηγοριοποίηση κοινού-στόχου (π.χ. νέοι, οικογένειες, σχολεία, τουρίστες, καλλιτέχνες).

Στη συνέχεια περιλαμβάνονται στρατηγικές δράσεις, όπως:

– Εκπαιδευτικά προγράμματα και outreach δράσεις

– Προγράμματα κοινωνικής ένταξης (inclusion).

– Ψηφιακή στρατηγική και online engagement.

– Συνεργασίες με τοπικούς φορείς και δημιουργούς.

-- Χρονοδιάγραμμα εφαρμογής και δείκτες αξιολόγησης.

4. ΑΞΙΟΠΟΙΗΣΗ ΑΙ ΨΗΦΙΑΚΩΝ ΕΡΓΑΛΕΙΩΝ 

Στην συγκεκριμένη περίπτωση χρησιμοποιήθηκε το Claude προκειμένου να προσδιοριστούν τα βασικά στοιχεία ενός πλάνου ανάπτυξης του προνομιακού μας κοινού αλλά και των δευτερευόντων τμημάτων κοινού, το οποίο στη συνέχεια πρόκειται να τύχει περαιτέρω επεξεργασίας ώστε να εξυπηρετήσει τον απόλυτα εξειδικευμένο στόχο μας.

Το αρχικό prompt είναι το εξης.

“Λειτούργησε ως ο Διευθυντής Επικοινωνίας του Δημοτικού Θεάτρου Πειραιά. Δημιούργησε ένα πλάνο ανάπτυξης κοινού για τους καλοκαιρινούς μήνες που απευθύνεται σε διεθνές νεανικό κοινό.”

Η στρατηγική προσέγγιση που προέκυψε για το πλάνο είναι η εξής. Το νεανικό κοινό που ταξιδεύει (18-30) δεν ψάχνει πολυτελή εμπειρία — ψάχνει authentic, shareable και affordable. Το Δημοτικό Θέατρο Πειραιά έχει τρία ισχυρά assets που πρέπει να αναδειχθούν: η ιστορικότητα του κτηρίου, η εγγύτητα στο λιμάνι (το πιο κινηματογραφικό backdrop της Αττικής), και το γεγονός ότι δεν είναι ήδη «touristified» — αυτό είναι πλεονέκτημα, όχι μειονέκτημα.

Το αντίστοιχο χρονοδιάγραμμα έχει ως εξης.

ΙΟΥΝΙΟΣ — Εκκίνηση
· Λανσάρισμα καμπάνιας «Stage of the World»
· Ενεργοποίηση TikTok & Instagram Reels
· Συμφωνίες με hostels Πειραιά & Αθήνας
· Youth pass (€5/παράσταση)
ΙΟΥΛΙΟΣ — Επιτάχυνση
· Open rehearsal days (δωρεάν)
· Flash mob στο λιμάνι Πειραιά
· Συνεργασία με Erasmus students
· Behind-the-scenes content series
ΑΥΓΟΥΣΤΟΣ — Κορύφωση
· «International Night» παραστάσεις
· Post-show καλλιτεχνικές συζητήσεις
· User-generated content challenge
· Αξιολόγηση & ανακοίνωση φθινοπώρου
Η έννοια αυτή της “Σκηνής του κόσμου” περικλείει τη στοχοθεσία μας στο σύνολό της, αφού αναφέρεται στο νεανικό κοινό, διατηρεί το ενδιαφέρον όλο το καλοκαίρι και εναλλάσονται τα “σχήματα” δίνοντας την επιθυμητή ευελιξία στο πρόγραμμα. Ουσιαστικά, η δράση μας παίρνει τη μορφή του φεστιβάλ.

5. ΑΞΙΟΛΟΓΗΣΗ ΤΗΣ ΣΤΡΑΤΗΓΙΚΗΣ

Η επόμενη αξιοποίηση της Τεχνητής Νοημοσύνης έγκειται στο στάδιο της σξιολόγησης της στρατηγικής μας. Η δυνατότητα του κοινού να αλληλοεπιδρά, να δημιουργεί και να μοιράζεται περιεχόμενο μέσω των κοινωνικών μέσων δικτύωσης προσφέρει νέους τρόπους προώθησης της πολιτιστικής ταυτότητας. Οι πλατφόρμες αυτές επιτρέπουν στους χρήστες να μοιράζονται τις εμπειρίες τους, να δημιουργούν το δικό τους περιεχόμενο που σχετίζεται με την πολιτιστική εμπειρία και να συμβάλλουν ενεργά στην αναγνώριση της ιστορικής και πολιτιστικής σημασίας της. Η συμμετοχή του κοινού μέσω σχολίων, αντιδράσεων και κοινοποιήσεων ενισχύει τη σύνδεση των πολιτιστικών στοιχείων και προσθέτει μια βιωματική διάσταση στην πολιτιστική εμπειρία. 

Στο πλαίσιο αυτό, εξετάζεται η δομή και η λειτουργία της διαδικτυακής παρουσίας του φεστιβάλ, με έμφαση στην ιστοσελίδα και τα κοινωνικά δίκτυα, όπως το Facebook, το Instagram, το YouTube και το Vimeo. Η ανάλυση επικεντρώνεται στη χρήση δεικτών απόδοσης (KPIs) για την αξιολόγηση της αποτελεσματικότητας της στρατηγικής του φεστιβάλ.

Η ανάλυση βασίστηκε στη χρήση δευτερογενών δεδομένων και δεικτών απόδοσης (KPIs), όπως αυτά προκύπτουν από τα στατιστικά δεδομένα της ιστοσελίδας και των κοινωνικών μέσων. Η προσέγγιση αυτή διασφαλίζει αντικειμενικά και μετρήσιμα αποτελέσματα για την αξιολόγηση της απήχησης και της αποτελεσματικότητας της διαδικτυακής στρατηγικής του φεστιβάλ.
Σε συνδυασμό με δεδομένα ΤΝ που συλλέξαμε από το Claude, προέκυψαν οι ακόλουθοι δείκτες.

KPIs για την ιστοσελίδα του ΔΘΠ που αφορά τη “Σκηνή του κόσμου”

Αριθμός Επισκεπτών: Καταγράφει τη μηνιαία επισκεψιμότητα, αντικατοπτρίζοντας την απήχηση και την προβολή του φεστιβάλ στο κοινό.

Ποσοστό Οργανικής Επισκεψιμότητας: Μετρά την αποτελεσματικότητα της SEO στρατηγικής, δείχνοντας πόσοι επισκέπτες έφτασαν στην ιστοσελίδα μέσω οργανικής αναζήτησης.

Χρόνος Παραμονής στον Ιστότοπο (Average Time on Page): Υποδηλώνει την ποιότητα του περιεχομένου και το ενδιαφέρον των επισκεπτών.

Bounce Rate: Δείκτης που αποκαλύπτει το ποσοστό των επισκεπτών που αποχωρούν από την ιστοσελίδα χωρίς να αλληλεπιδράσουν. Χαμηλότερο Bounce Rate δείχνει πιο ελκυστικό περιεχόμενο.

Conversion Rate (Ποσοστό Μετατροπών): Μετρά το ποσοστό των επισκεπτών που ολοκληρώνουν συγκεκριμένες ενέργειες (π.χ., κράτηση εισιτηρίων, εγγραφή στο newsletter).

Ποσοστό Επιστροφών Επισκεπτών (Returning Visitors): Υποδηλώνει την ικανότητα της ιστοσελίδας να κρατά το ενδιαφέρον των χρηστών και να τους ενθαρρύνει να επιστρέφουν.

Κορυφαίες Πηγές Επισκεψιμότητας (Traffic Sources): Αναλύει αν οι επισκέψεις προέρχονται από οργανική αναζήτηση, κοινωνικά δίκτυα, email campaigns ή παραπομπές από άλλους ιστότοπους.

Click-Through Rate (CTR): Μετρά τα κλικ στις βασικές ενότητες της ιστοσελίδας (π.χ., πρόγραμμα, εισιτήρια, επικοινωνία), αποκαλύπτοντας την αποτελεσματικότητα των Call-to-Actions (CTAs).

